දෙසැම්බර් මාසය යනු ලොව ඕනෑම රටක් උත්සවශ්‍රියක් ගන්නා කාලයක්.මේ කාලය  වාණිජ ලෝකයට නම් ඉතාමත් කාර්ය්‍යබහුල සමයක්.තම වෙළදපල ලාභ මට්ටම තර කර  ගැනීම මෙන්ම තම තමන්ගේ ඉතිරි කුණු ලොට්ටයන් කාගේ හෝ ඇගට හේත්තු කිරීමට ඇති  හොදම අවස්ථාවද මෙය වීම ඊට හේතුවයි.අවුරුද්ද පුරාවටම අපේක්ෂාවෙන් වුන් බෝනස්  එකට තට්ටු කරගැනීමට මෙන්ම සුපිරි කුණු ‍ගො‍ඩවල් වල හිමිකරුවන් වීමට මෙම  අවධිය සුපර්ය.නමුත්, මා ඉහත පැවසූ සියල්ල දැන් දැන් පුස්සක් වෙමින්  පවතී.ඒ සදහා උදාහරණයක් ලෙස වර්තමාන ඉලෙක්ට්‍රොනික වෙළදපලේ වේගවත් මිල බැස්ම  හැදින්විය හැක.මීට හය හත් මාසයකට පෙර තිබූ විදුලි උපකරණ මිළ මට්ටම  වර්තමානයේ ඉන් හරි අඩක්වත් නොගන්නා බව ඔබ දන්නවාද.පසුගිය අයවැය හරහා සිදුවු  බදු අඩු කිරීම මේ සදහා වූ මූලික අඩිතාලම ලෙස අපට හැදින්විය හැකි අතර නව  තාක්ෂණය පෙර නොවූ අයුරින් වෙළදපල ආක්‍රමණය කර ගැනීමත් මෙයට හේතුවක්.මේ  මිල අඩුවීම කණවැකුණු මමත් සුප්‍රසිද්ධ ඉලෙක්ට්‍රොනික භාණ්ඩ සපයන  ප්‍රදර්ශණාගාරයකට ගොඩවුනේ දෙසැම්බරයේ අවසාන සතියේදීයි.නමුත්, සාප්පුව තුළට  ගො‍ඩවැදුනු මා හට දකින්නට හැකි වූයේ හිස් රාක්ක කිහිපය හා ප්‍රදර්ශණ පුවරු  පමණයි.ඒ වන විටත් ඔවුන්ගේ සියලූම භාණ්‍ඩ ( ප්‍රදර්ශණයට තිබූ භාණ්ඩ පවා)  විකිණි අවසන්ව තිබිණ.ඒ ශාඛාවේ මෙන්ම දිවයින පුරා විසිරී ඇති අනෙකුත්  ප්‍රදර්ශණාගාරද ඔවුන් නොසිතූ වෙළදාමක් ඒ වන විටත් ලබා සිටියා.අපි එළවලු  මිළ වැඩියි කියා කෑ ගසමු.නමුත්, මේ තත්වය.